AIŠKINAMASIS RAŠTAS

Dėl valstybės turto nurašymo ir likvidavimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) 2016 m. gavo iš Molėtų rajono bendrojo lavinimo mokyklų (toliau – Mokyklos) raštus, kuriuose prašoma nurašyti valstybei nuosavybės teise priklausantį ir šiuo metu Mokyklų patikėjimo teise valdomą, bet veiklai nenaudojamą, ilgalaikį ir trumpalaikį materialųjį turtą. Turtas yra fiziškai ir funkciškai nusidėvėjęs, jį remontuoti ar atnaujinti - ekonomiškai netikslinga. Administracija raštu kreipėsi į Lietuvos Respublikos švietimo ir mokslo ministeriją prašydama leisti nurašyti valstybės turtą. Leidimai gauti, todėl teikiamas sprendimo projektas dėl nurodyto valstybės turto nurašymo ir likvidavimo. Pridedami dokumentai: Švietimo ir mokslo ministerijos sutikimas nurašyti valstybės turtą, turto valdytojų įsakymai dėl turto pripažinimo netinkamu naudoti.

Parengto sprendimo projekto tikslas – nurašyti pripažintą netinkamu naudoti valstybei nuosavybės teise priklausantį turtą ir jį likviduoti.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 27 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 ir 6 dalys;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 12.2 papunktis ir 18 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – priėmus sprendimą bus nurašytas ir likviduotas nenaudojamas turtas.

Neigiamos pasekmės – nėra.

**4. Priemonės sprendimui įgyvendinti**

Likviduoti nurašytą turtą teisės aktų nustatyta tvarka.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono bendrojo lavinimo mokyklos, kurios patikėjimo teise valdo nurašomą turtą.